
In  the  last  decades  of  the  twentieth  century  and  in  the  first  decade  of  the  current  century changed  the  importance  and  duration  of  the  periods  of  the  conflict  as  a  consequences  of  the modification  in  security  environment    physiognomy  which  has  all  charecteristics  included  in abreviation  VUCA  (volatile,  uncertain,  complex,  ambiguos).  In  our  comunication  paper  we  will debate a very important segment of the conflict, respectiv preconflict, insisting upon its legal aspects.
Evoluţiile din ultimele decenii ale secolului trecut şi cele din debutul celui actual,  au  avut  ca  principală  determinantă  mediul  de  securitate,  care  a  fost  în continuă  transformare,  căpătând  câteva  caracteristici  foarte  importante,  dintre care  enumerăm:  imprevizibilitate,  incertitudine,  impredictibilitate  şi  mai  mult decât orice amplificarea unor noi pericole şi ameninţări, pe primul loc, situându-se terorismul. În actualele condiţii când mediul de securitate devine din ce în ce mai   instabil,   având   toate   caracteristicile   concentrate   în   abrevierea   deja consacrată VUCA (volatile, uncertain, complex, ambiguous), iar fluiditatea lui este accentuată de criza mondială şi de evoluţia nefavorabilă a conflictelor (Irak, Afganistan) în care sunt angajate forţele ţărilor democratice, ambele conducând la  serioase  constrângeri  financiare,  asistăm  la  profunde  mutaţii  în  fizionomia acţiunilor   militare,   cu   precădere   celor   multinaţionale,   care   au   devenit prevalente, precum şi asupra periodizării conflictelor care sunt însoţite de crize de amploare sau se desfăşoară pe fundalul acestora.
În acest mediu de securitate nefavorabil, urmare a acţiunilor teroriste şi a  pericolului  pe  care  unele  regimuri  totalitare  îl  prezintă  pentru  pacea  şi democraţia  lumii,  principalele  organizaţii  (ONU,  OSCE,  UE)  au  reacţionat prin   intermediul   NATO   sau   a   unor   coaliţii,   declanşându-se   războiul antiterorist  şi  multe  intervenţii  în  regiunile  unde  valorile  democraţiei  erau grav afectate.
Pentru  a  analiza  modificările  survenite  în  periodizarea  conflictelor militare   contemporane   simţim   nevoia   unor   consideraţii   asupra   noii fizionomii  a  acţiunilor  militare  şi  operaţiilor  multinaţionale,  abordată concomitent  drept  consecinţă  şi  cauză  a  perioadelor  care  compun  conflictul modern.
Cu toate dificultăţile abordării specificului şi fizionomiei acestor acţiuni (la care se adăuga riscurile derivate din unele aprecieri la un context atât de amplu)  vom  încerca  să  surprindem  câteva  elemente  în  măsura  posibilului relevante pentru elucidarea lor.
Foarte   importantă   pentru   înţelegerea   acestei   noi   fizionomii   este argumentarea schimbării ponderii ca durată şi resurse implicate a perioadelor conflictului    şi  pentru  că  de  preconflict  ne  vom  ocupa  pe  larg  în  studiul  de faţă,  ne  vom  opri  mai  mult  asupra  prelungirii,  uneori  exagerată  a  perioadei post-conflict.  Dintre  multele  explicaţii  care  pot  fi  găsite,  vom  insista  asupra imposibilităţii   epuizării   resurselor   în   timpul   de   regulă   foarte   scurt   al confruntării   militare   propriu-zise.   Partea   însemnată   de   resurse   rămasă neconsumată,  este  folosită,  uneori  mai  violent  decât  în  timpul  războiului propriu-zis, în perioada post-conflict. Expresivă în acest sens este situaţia din Irak,  unde  după  puţinele  luni  de  război,  au  urmat  ani  de  confruntare  iar desfăşurarea   lor   este   în   curs.   Deci   neconsumarea   resurselor   de   toate categoriile (umane, materiale, propagandistice etc.) este unul dintre motivele prelungirii excesive a perioadei post-conflict, care la rândul ei solicită în mod obiectiv      intervenţia      organismelor      internaţionale      prin      misiuni multinaţionale în spatiile respective.
Un  alt  aspect  semnificativ  este  schimbarea  raportului  spaţiu  –  timp  în sensul că spaţiul din care vin forţele s-a mărit enorm (fiind intercontinental) iar  cel  în  care  se  desfăşoară  acţiunile  militare  s-a  micşorat  vizibil  (Kosovo, Irak,  Afganistan)  concomitent  cu  scurtarea  perioadei  războiului  propriu-zis însoţită de prelungirea celei post-conflict.
Deosebit  de  relevantă  este  asimetria  acţiunilor  militare  manifestată  pe multiple  planuri,  asimetrie  care  nu  constituie  o  noutate,  dar  care  mai  mult decât  în  alte  etape  istorice,  a  căpătat  nuanţe  şi  manifestări  cu  consecinţe directe asupra modului de reacţie a comunităţii internaţionale, inclusiv, sau în primul rând, prin operaţii multinaţionale.
Una    dintre    cele    mai    importante    caracteristici    ale    misiunilor multinaţionale  este  angajarea  la  îndeplinirea  lor  a  entităţilor  militare  de valoare  mica  (pluton  –  batalion)  care  însumate  dau  mari  unităţi  de  valoare brigăzi,  maximum  divizii  multinaţionale  care  (ca  şi  în  cazul  Bosniei-Herţegovina, Afganistanului, Irakului) au în responsabilitate anumite regiuni din teatrul de operaţii şi sunt plasate sub un comandament unic în care sunt incluşi  militari  din  toate  armatele  participante,  fiind  deosebit  de  relevantă interoperabilitatea  atât  la  nivel  de  îndeplinire  a  misiunilor  de  lupta  cat  şi  al managementului (conducerii).
Pornind  de  la  realitatea  că  în  NATO  dar  şi  în  coaliţiile  create  pentru anumite  misiuni  sunt  diferenţe  mari  intre  dotările  şi  uneori  doctrinele armatelor ţărilor participante, asigurarea interoperabilităţii este una dintre cele  mai  importante  preocupări  ale  celor  care  organizează  şi  conduc  asemenea misiuni.
Subunităţile,  chiar  de  dimensiuni  foarte  mici,  pot  îndeplini  în  anumite situaţii  şi  condiţii,  misiuni  strategice,  acesta  fiind  argumentul  principal  în dezbaterea  privind  strategia  care  nu  mai  este  legata  de  eşaloane  ci  de obiective.  Dacă  obiectivul  este  strategic,  indiferent  cine  îl  îndeplineşte, caracterul  acţiunii  este  strategic  şi  această  abordare  modifică  fundamental viziunea relaţiei strategie – eşalon – obiectiv.
Misiunile multinaţionale desfăşurate în ultimele decenii oferă suficient de  multe  exemple,  în  acest  sens  dar  asupra  lor  nu  am  insistat  în  prezenta comunicare,  ea  dorindu-se  o  situare  generală  a  noii  fizionomii  a  acţiunilor militare de stabilitate, în ansamblul acţiunilor militare.
Un  element  cu  mare  pondere  în  creionarea  fizionomiei  misiunilor multinaţionale   îl   constituie   modul   de   pregătire   a   forţelor   în   vederea îndeplinirii scopului pentru care sunt plasate în teatrele de operaţii. Nu vom intra în detaliile suficient de cunoscute ale ciclurilor de câte şase luni parcurse înainte de plecarea în misiuni, dar dorim să argumentam ca pregătirea, în sens de training, se face temeinic, fapt demonstrat de performanţele de la individ, pana  la  unitate,  demonstrate  în  acţiunile  desfăşurate  împreuna  cu  aliaţii  în zonele fierbinţi ale planetei.
Prin  ea  însăşi,  aceasta  pregătire  constituie  un  important  element  al interoperabilităţii   pe   toate   planurile   intre   trupele   noastre   şi   celelalte componente ale misiunii multinaţionale.
O dificultate cu totul deosebita derivata din noua fizionomie a acţiunilor militare  este  cea  a  dotării  la  standardele  NATO.  Se  cunosc  posibilităţile limitate  de  a  achiziţiona  tehnică  de  vârf  la  nivelul  celor  mai  bine  dotate armate din NATO, care îşi au în esenţa explicaţii financiare şi atunci se naşte, în  mod  firesc  întrebarea:  cum  reuşim  sa  răspundem  cerinţelor  misiunii? Soluţiile sunt multiple şi s-au dovedit a nu fi netemeinice din moment ce noi ne-am  putut  îndeplini  obiectivele  stabilite  iar  dintre  ele  dorim  sa  insistam asupra  reingineriei  (reenginering)  materialelor  atipice  pentru  a  le  aduce  în apropierea  caracteristicilor  celor  similare  din  dotarea  aliaţilor  astfel  încât acţiunea în comun sa se poată desfăşura.
Insistenţa  asupra  operaţiilor  multinaţionale  este  determinată  de  dorinţa noastră de a le sublinia pe de o parte rolul lor primordial în cadrul acţiunilor militare  iar  pe  de  altă  parte,  de  a  pregăti  teoretic  şi  metodologic  analiza  de profunzime  a  celeilalte  perioade  situată  la  începutul  conflictului  respectiv preconflictul.  Subliniem  că  în  acest  segment  al  conflictului  se  acutizează criza sau aşa cum s-a statuat ca denumire se manifestă escaladarea crizei.
Deşi  este  dificil  de  sistematizat  amplul  material  privitor  la  conflict  şi criză ne vom strădui să prezentăm un punct de vedere personal asupra acestor realităţi care însoţesc evoluţia contemporană.
Considerăm necesară o precizare terminologică, respectiv de ce folosim noţiunea conflict şi nu război. Motivele sunt multiple dar dintre ele ne vom referi  numai  la  două,  în  opinia  noastră,  cu  mai  multă  relevanţă:  aria  de cuprindere mai mare a conflictului faţă de război şi sugerarea ideii că nu orice conflict conduce la război, pe când reciproca este perfect valabilă, respectiv războiul este totdeauna un conflict de cea mai mare intensitate.
Aşa se face că în locul atât de cunoscutei sintagme perioada iniţială a războiului  vom  folosi  în  mod  constant  pe  aceea  de  perioadă  preconflict, Caracteristica principală acestei etape este tensiunea crescută a interacţiunilor. Efectul  degenerării  opiniilor  contrare  permite  apariţia  violenţei  ca  mijloc  de rezolvare a diferendelor. Sociologii insistă pe această etapă deoarece în acest moment  apare  nevoia  unei  soluţii  raţionale.  Modul  de  gestionare  a  acestei etape îşi pune amprenta în evoluţia interacţiunii. Escaladarea conflictului sau rezolvarea conflictului, se hotărăşte în această etapă.
Este lesne de sesizat că această perioadă, prin ea însăşi desemnează un segment  de  timp  situat  înaintea  conflictului  propriu  zis  considerat  drept situaţie extrem de gravă apărută între state ca urmare a disputării unui drept pe  care  şi-l  contestă  reciproc  şi  care  riscă  să  dea  naştere  la  folosirea  forţei precum şi neînţelegere între state, ciocnire între interesele lor în privinţa unor probleme  care  poate  genera  recurgerea  la  întrebuinţarea  forţei  armate.  Carta ONU stipulează reglementarea paşnică a conflictelor şi litigiilor internaţionale ca un principiu de drept internaţional obligatoriu pentru toate statele.
Celelalte perioade sunt potrivit unor reputaţi specialişti următoarele:
Dezacordul  este  neînţelegerea  care  apare  ca  urmare  a  diferenţelor asupra  unor  valori  sintetizate  în  cultură  precum  şi  ca  urmare  a  lipsei  de informaţii  corecte  asupra  partenerilor  de  interacţiune,  dar  şi  din  interese economice, politice, sociale diferite ale celor care intră în contact.
Confruntarea apare pe fondul unei ideologii care motivează actorii din confruntare în a susţine o anumită idee contrară cu a celorlalţi.
Escaladarea  când  tensiunea  dintre  părţile  care  se  confruntă  este maximă.  Posibilitatea  apariţiei  conflictului  violent  este  mare.  Un  motiv principal  al  escaladării  conflictului  este  agresivitatea  argumentelor,  indivizii tind  să-şi  suspende  discursul  şi  acţiunea  raţională  înlocuindu-le  cu  acţiuni iraţionale chiar violente.
De-escaladarea conflictului şi rezolvarea conflictului sunt două etape convergente,  ambele  au  ca  scop  obţinerea  unei  situaţii  de  calm  şi  cooperare intermediate de soluţiile raţionale imaginate.
Revenind  la  perioada  preconflict  vom  încerca  să  identificăm  câteva caracteristici care o definesc drept distinctă în ansamblul conflictului şi care prin ele însele sugerează complexitatea ei şi implicarea directă şi a altor actori care nu iau parte efectiv la conflict. Dintre ele subliniem:
a)  diversificarea   excepţională   a   cauzelor   care   preced   conflictul: economice,  politice,  etnice,  religioase,  culturale,  menţinerea  influenţei  în diverse domenii, etc.;
b)  activitatea  intensă  a  organismelor  internaţionale  pentru  stoparea conflictului la acest stadiu şi împiedicarea ajungerii la violenţă;
c)  acţiuni  de  mare  amploare,  desfăşurate  în  mod  deosebit  prin  mass-media, de dezinformare, de culpabilizare a celor vizaţi ca ţintă a conflictului, de  convingere  a  opiniei  publice  de  justeţea  politicii  uneia  dintre  părţi  în defavoarea celeilalte;
d)  ample operaţii informaţionale asimilate de unii autori cu un veritabil război informaţional concomitent cu acţiuni psihologice şi imagologice;
e)  desfăşurarea  de  aplicaţii  de  amploare  cu  dublu  scop:  pregătirea forţelor pentru confruntare şi mai ales redislocare lor pentru a le aduce într-o situaţie cât mai avantajoasă faţă de adversar(acum se desfăşoară o mare parte din manevra de forţe şi mijloace inclusiv cea intercontinentală despre care am vorbit anterior);
f)   pregătirea tuturor compartimentelor societăţii nemijlocit participante la conflict;
g)   măsuri pregătitoare luate de organismele internaţionale de pregătire a  forţelor  care  să  fie  angajate  la  limitarea  conflictului  dacă  el  nu  poate  fi evitat.  Pregătirea  acestor  forţe  se  face  pentru  toate  tipurile  de  operaţii multinaţionale:     peace     enforcement;     peace     building;     peacekeeping; peacemaking .
h)  desfăşurarea acestei perioade concomitent cu criza care tinde să se generalizeze  indiferent  de  tipul  acesteia:  de  dezvoltare;  de  legimitate;  de onestitate;  de  competenta;  crize  interne;  crize  externe;  politice;  economice; ideologice;  culturale;  de  comunicare;  de  imagine;  imediate;  urgente;  locale; naţionale; zonale; continentale; mondiale.
Potrivit  unor  autori,  principalele  caracteristici  ale  crizelor  sunt:  lipsa totala de informare sau informarea unilaterala; orice criza poate reprezenta o surpriza;  pierderea  controlului  asupra  situatiei;  parcurgerea  etapelor  in  mod diferit  sub  aspectul  escaladarii  sau  violentei;  existenta  certa  a  unor  interese majore  –  obiective  ori  subiective;  in  majoritatea  cazurilor,  chiar  daca  este  o criza interna, radiografia ei este urmarita si din exterior; procesul de luare a deciziilor  inregistreaza  disfunctionalitati  frecvente,  ceea  ce  poate  genera panica in randul partilor aflate in conflict; organizatia care gestioneaza criza isi concentreaza de obicei atentia spre planificarea actiunilor pe termen scurt. Reactia   partilor   aflate   in   conflict   corespunde   masurilor,   deciziilor   si activitatilor pe care le aplica fortele cu mijloacele pe care le detin.
Principalele  manifestări  ale  crizelor  sunt:    cresterea  infractionalitatii, prin aparitia unui grad de violenta care il depaseste pe cel specific situatiilor normale;  deplasarea unor grupuri mari de oameni dinspre zonele afectate de  criza  spre  cele  neafectate  sau  in  sens  invers,  pentru  a  evita  sau  sprijini actiunile  elementelor  turbulente;    izbucnirea  unor  miscari  revendicative, locale  sau  generalizate,  de  diverse  nuante  si  greu  de  solutionat,  care degenereaza in actiuni de incalcare grava a normelor de drept si pun in pericol ordinea  constitutionala  si  stabilitatea  interna;    intensificarea  trecerilor  legale sau  ilegale  ale  frontierei,  in  ambele  sensuri,  dar  indeosebi  catre  interior;  cresterea brusca a numarului de turisti si ziaristi straini prezenti in tara, atat in perioada premergatoare, cat si in timpul desfasurarii crizei;  tendinta crescuta a unor grupuri sociale tot mai numeroase de a procura armament, munitie si explozivi si desfasurarea unor actiuni vizand depozitele sau unitatile militare;  intensificarea  activitatii  membrilor  unor  misiuni  diplomatice  acreditate  in Romania, cu scopul vadit de culegere a informatiilor.  Printre  cele  mai  importante  actiuni  care  se  pot  desfasura  in  situatii  de criza  putem  enumera:    manifestari  spontane  de  violenta,  dar  si  lupte  intre grupuri  organizate  si  fortele  de  ordine  publica;    activitati  de  instruire  in folosirea  armelor  si  participarea  la  exercitii  cu  caracter  militar,  chiar  fara asistenta din partea personalului militar specializat si autorizat;  conflict armat intern intre fortele armate legale, reunite sub conducerea unui comandament intercategorii de forte, si grupurile organizate de persoane, care pun stapanire la  un  moment  dat  pe  o  parte  a  teritoriului  national  si  sunt  capabile  sa desfasoare actiuni cu caracter militar; mitinguri, demonstratii, procesiuni sau orice  alte  intruniri,  desfasurate  in  mod  ne-pasnic,  facand  uz  de  orice  fel  de arme si incalcand prevederile legale referitoare la organizarea si desfasurarea adunarilor  publice;  activitati  de  defaimare  a  tarii;  indemn  la  razboi  de agresiune; la ura nationala, rasiala, de clasa sau religioasa; de incitare la dis-criminare,  separatism  teritorial  sau  violenta  publica;  exercitarea  dreptului  la greva  in  alte  conditii  si  in  alte  limite  decat  cele  legale;  declansarea  unor agresiuni din interior de catre grupari pregatite din timp, in clandestinitate, cu structuri   cvasimilitare,   indreptate   impotriva   independentei   si   integritatii teritoriului  national;  organizarea,  desfasurarea  sau  controlul  unor  grupuri  de persoane cu scopul de a uzurpa functiile si structurile oficiale, indeosebi cele militare;   propaganda   politica   in   locurile   destinate   cultelor   religioase, autoritatilor publice si institutiilor de invatamant sau cu prilejul manifestarilor religioase sau scolare;  desfasurarea unor activitati ilegale, pentru schimbarea formei  constitutionale  de  guvernamant;    atentate  savarsite  asupra  unei colectivitati: otraviri in masa, infectarea apei, provocarea de epidemii.
Dorim  să  facem  o  remarcă  necesară  şi    în  acelaşi  timp  de  mare importanţă privind cumularea efectelor crizei şi a celor specifice perioadei preconflict care presupune mai mult decât însumarea lor, în fapt asistăm la   potenţarea   reciprocă   a   efectelor   având   ca   rezultat   amplificarea gravităţii situaţiei care precede conflictul.
În  toată  această  perioadă  a  preconflictului  se  desfăşoară  o  febrilă activitate  internă  şi  internaţională  în  domeniul  juridic  pentru  a  asigura legalitate şi legimitate viitorelor acţiuni cu caracter violent, astfel încât ea să fie privită  ca  suprapusă  intereselor  majore  ale  zonei  în  care  urmează  să  se desfăşoare sau chiar aspiraţiilor întregii planete. Privind această strădanie de a da viitoarelor acţiuni un caracter cât mai legal şi legitim dorim să facem o subtilă nuanţare  şi  anume  că  ea  este  cu  precădere  în  atenţia  celor  care  declanşează justificat  sau  nu  acţiunile  din  perioada  violentă  a  conflictului.  De  regulă  se
invocă şi se utilizează ca argument Carta ONU şi toate documentele derivate din ea dar şi unele reglementări specifice fiecărei ţări şi în acest context subliniem că România dispune de o solidă argumentaţie juridică asigurată de OUG 1 din 1999 care  reglementează stările de asediu şi de urgenţă. Fiecare acţiune  se  plasează într-un  contex  mai  amplu  având  ca  parametri  cele  mai  înalte  valori  ale contemporaneităţii:legal,   legitim,   necesar,   vital   şi   moral.   În   acest   sens documentul esenţial este Carta ONU, redactată în mare parte de SUA în 1945, care  prevede  la  articolul  51(  dreptul  statelor  membre  ONU  de  a  răspunde individual sau colectiv pentru a se apăra in faţa unor atacuri armate). Limitările sunt insă multiple: trebuie să existe un atac armat anterior răspunsului, acest atac să fie operat de un stat (agresor), iar acţiunea de răspuns să aibă loc până când Consiliul  de  Securitate  adoptă  măsurile  necesare  pentru  menţinerea  păcii  si securităţii internaţionale. In cazul Afganistanului, casus belli a putut fi stabilit pe baza legăturii dintre Al Qaida stabilita in Afganistan şi regimul taliban la putere in această ţară. Chiar si în acest caz, nu o ţară era responsabilă pentru un atac pe care  nu  guvernul  său  îl  plănuise  şi  îl  operase,  ci  o  grupare  teroristă  de  pe teritoriul său, situaţie care nu este total acoperită de articolul 51 al Cartei ONU. Totuşi,  majoritatea  statelor  lumii  au  recunoscut  dreptul  SUA  de  a  ataca Afganistanul. Argumentul central al SUA în invadarea Irakului, dovedit ulterior nefondat, a fost tocmai legătura dintre un guvern tiranic suspectat ca deţine arme de  distrugere  in  masă  si  aceeaşi  organizaţie  teroristă  care  lovise  deja  America printr-un atac neconvenţional.
Noile realitati ale terorismului, neanticipate, fac necesară adaptarea practicii internaţionale. Neoconservatorii susţin ca este o chestiune de supravieţuire a unei civilizaţii vulnerabile si fragilizate tocmai de deschiderea care o caracterizează. Este invocată si responsabilitatea SUA faţa  de  propriii  cetateni, dar si, din postura de lider  mondial,  de  a  apara  modul  de  viata  si  civilizatia  occidentala  in  fata barbarismului 284 .  Strategia  Nationala  de  Securitate  a  SUA  vede  o  confruntare asemanatoare polarizarii din timpul Razboiului Rece, de data asta intre sustinatorii libertatii si democratiei si partizanii unei dezordini internationale a terorii. Relatiile internationale sunt dominate de o viziune maniheista: exista “un conflict intre bine si  rau”  in  lume,  afirma  in  iunie  2002  presedintele  american  intr-un  discurs  la Academia  Militara  Americana  –  West  Point.  Condoleezza  Rice,  principala sustinatoare, alaturi de Rumsfeld si Cheney, a doctrinei, afirma in octombrie 2002 ca “istoria va judeca aspru orice lider sau natiune care a vazut acest nor negru (i.e. regimul lui Saddam, n.n.) si s-a complacut intr-o atitudine de asteptare si indecizie”.
Oricum  ai  incerca  sa  justifici  pre-emptive  action,  ramâne  deschisă problema  satisfacerii  principiului  central  din  dreptul  international  public privind  proportionalitatea  raspunsului,  care  nu  poate  fi  mai  puternic  in magnitudine decat actiunea care l-a prilejuit. Dar cum ar putea fi posibil acest lucru cand nu ai cum sa cunosti cu exactitate efectele unui potential atac care nu  s-a  produs  si  care  doar  crezi  ca  se  va  produce?  In  strategia  americana invocata  se  sustine  ca  “nu  a  existat  niciodata  o  cerinta  legala  sau  morala potrivit careia o tara trebui sa astepte sa fie atacata inainte ca ea sa poata sa ia masuri impotriva amenintarilor la adresa existentei ei”.
Limbajul  utilizat  în  Carta  ONU  nu  asigură  un  răspuns  satisfăcător  la întrebarea dacă folosirea unilaterală preemtivă a forţei este legală. În orice caz recunoaşte dreptul inerent la autoapărare. Cei care au elaborat Carta cu 60 de ani în urmă cu siguranţă nu erau în măsură să prevadă toate circumstanţele în care statele trebuie să se apere. Ca urmare nu au  putut anticipa  posibilităţile de astăzi ale unor atacuri devastatoare şi importanţa aprecierii primei lovituri împotriva  unui  potenţial  agresor.  In  acest  sens  trebuie  menţionate  două aspecte deosebit de importante: in primul rand la momentul elaborării Cartei potenţialul  armelor  de  distrugere  în  masa  era  aproape  necunoscut,  fapt  care conduce la considerarea Cartei ca un “document preatomic”. In al doilea rand, inaintea adoptării Cartei şi chiar inainte de 11 septembrie 2002, nu s-a realizat potentialul organizatiilor teroriste şi sprijinul pe care acestea l-ar putea avea din  partea  unor  state  nedemocratice. 285     Luând  în  considerare    potentialul capacităţilor  actuale  aflate  în  posesia  oragnizaţiilor  teroriste  şi  al  statelor nedemocratice, precum şi creşterea tentativelor de achiziţionare  de arme de nimicire  în  masă,  este  tot  mai  clar  că  limitatrea  dreptului  la  autoapărare  la situaţiile  unui  atac  armat  în  desfăşurare  ar  conduce  la  un  drept  iluzoriu  de autoapărare care ar fi în contradicţie cu scopurile Cartei. De aceea în lumina noilor circumstanţe, folosirea preemtivă a forţei trebuie considerată ca parte a dreptului la autoapărare. Bineînţeles, acest drept trebuie să constituie obiectul unui  criteriu  strict  –  statul  trebuie  să  demostreze  că  nu  există  nici  o  altă modalitate de a preveni un atac decât acela a a utiliza primul forţa.
Sublinia  necesitatea  unei  dezbateri  reale  la  nivel  internaţional  asupra legitimităţii  şi  legalităţii  unor  asemenea  modalităţi  de  folosire  a  forţei,  mai ales că sunt semnale în sensul că astfel de acţiuni s-ar putea repeta.   Se pune atunci întrebarea dacă ne întoarcem cumva la folosirea forţei ca instrument de reglementare  a  diferendelor  internaţionale,  principiu  care,  de  la  fondarea statelor naţiunii, a dus la un şir interminabil de războaie, culminând cu cele două teribile conflagraţii mondiale  din secolul al XX-lea.
Suntem  convinşi  că  evoluţiile  fenomenului  militar  contemporan  vor aduce  noi  modificări  în  fizionomia  conflictelor  şi  crizelor,  asupra  cărora  ne vom  opri  în  demersurile  ştiinţifice  ulterioare,  dedicate  adâncirii  acestei problematici,  atât  de  complexă  şi  cu  consecinţe  majore  asupra  păcii  şi democraţiei pe planeta noastră.

